সকালে জামাল তার দিকে একবার তাকিয়ে ছুটে যায়, ‘তোমাকে তো চামচিকার মতো লাগছে’, সে বলে। ‘তোমার আজ বাড়িতে থাকা উচিত ছিল। যদি পরিদর্শক এসে তোমার এই দশা দেখে তাহলে কি হবে ভাবতে পারো?’ ওর চোখ ফুলে উঠেছে তাই ওকে মাথা বাকিয়ে মেশিনের সুইয়ে সুতা পরাতে হয়। রুবি গ্রাম থেকে ফিরে এসেছে, ও জেসমিনকে এই অবস্থায় দেখে কেঁদে ফেলে। ‘চিন্তা করিস নি,’ জেসমিন বলে, ‘এটা তেমুন কিছু না।’ সে মালার কাছ থেকে হাত-আয়না নিয়ে টয়লেটে যায়। আয়নাতে দেখে গালের একপাশ ফুলেফেপে অন্য অংশকে কেমন নেই করে দিয়েছে। যখন সে বেরিয়ে আসে দেখে রুবি চকবার হাতে দাঁড়িয়ে। সে জেসমিনের গালে সেটা চেপে ধরে।আইসক্রিমটা প্যাকেটের ভেতর গলতে থাকে। এরপর ওরা এককোণা ছিঁড়ে দুজনে পালা করে চোষণ দেয়।